Διονύσης Μενύχτας

Ο Διονύσης Μενύχτας (Φιλιατρά, 1904 - Αθήνα, 1966) του Κωνσταντίνου, ήταν ηγετικό στέλεχος του ΚΚΕ, δήμαρχος Σερρών το 1934, βουλευτής του Παλλαϊκού Μετώπου το 1936 και αντιστασιακός.

Βιογραφικό
Νεανικά χρόνια - Δράση με το ΚΚΕ
Ο Διονύσης Μενύχτας γεννήθηκε το 1904 στα ΦιλιατράΝικόλαος Χρ. Χρηστίδης, Οι δρόμοι των Σερρών & η ονοματολογία των , Σέρρες 2012, σελ. 105. ή τη ΜάνηΒασίλης Γ. Μπαρτζιώτας, Στις φυλακές και τις εξορίες, εκδόσεις Καστανιώτη, Αθήνα 1978, σελ. 88. και ήταν λογιστής. Από τα νεανικά του χρόνια εντάχθηκε στο συνδικαλιστικό κίνημα και έγινε μέλος του ΚΚΕ. Στις δημοτικές εκλογές του 1934 εκλέχτηκε δήμαρχος Σερρών, ο δεύτερος κομμουνιστής δήμαρχος στην ιστορία της Ελλάδας μαζί με τον Μήτσο Παρτσαλίδη στην Καβάλα.Δοκίμιο Ιστορίας του ΚΚΕ 1918-1949 (2012), σελ. 266. Όμως η αστική κυβέρνηση του Π. Τσαλδάρη τον καθαίρεσε από δήμαρχο μετά από τέσσερις μήνες με την αιτιολογία ότι «μετέτρεψε το δημαρχείο σε κομμουνιστικό άντρο». Επίσης «κρίθηκε επωφελές διά την κοινωνικήν ευταξίαν όπως παυθεί και εκτοπισθεί». Εκτοπίστηκε με τον Ιδιώνυμο νόμο του 1929 στον Αη Στράτη.

Στις βουλευτικές εκλογές του 1936 εκλέχτηκε βουλευτής Σερρών του ΚΚΕ με το Παλλαϊκό Μέτωπο, όντας εξόριστος.Δοκίμιο Ιστορίας του ΚΚΕ 1918-1949 (2012), σελ. 292

Δικτατορία του Μεταξά - Κατοχή - Αντίσταση
Από τις πρώτες κιόλας μέρες που εγκαθιδρύθηκε η Δικτατορία του Μεταξά ο Μενύχτας συνελήφθη από την Ασφάλεια μαζί με εκατοντάδες άλλα άτομα.Λιναρδάτος (1967), σελ.51 Κρατήθηκε σε διάφορα μέρη και τελικά φυλακίστηκε στο Στρατόπεδο Κρατουμένων Κομμουνιστών Ακροναυπλίας.Ιστορία της Αντίστασης 1940-45 (1979), σελ.206-208 Στη διάρκεια της κατοχής μεταφέρθηκε στο Στρατόπεδο συγκέντρωσης Χαϊδαρίου, απ' όπου απέδρασε το 1944 και εντάχθηκε στο ΕΑΜ. Το 1944 εκλέχτηκε εθνοσύμβουλος Σερρών της ΠΕΕΑ (Πολιτικής Επιτροπής Εθνικής Απελευθέρωσης.Ιστορία της Αντίστασης 1940-45 (1979), σελ. 1206

Μετά τον εμφύλιο
Το καλοκαίρι του 1947 εξορίστηκε στην Ικαρία και στη συνέχεια στη Μακρόνησο. Το 1950 μεταφέρθηκε στον Αη Στράτη, όπου ήταν στην καθοδήγηση των εκτοπισμένων εκεί κομμουνιστών.Αντώνης Φλούντζης (1976), σελ. 98 
Στις εκλογές του 1951 ήταν υποψήφιος βουλευτής της ΕΔΑ, αφού το ΚΚΕ ήταν εκτός νόμου. Τα επόμενα χρόνια ήταν ενταγμένος στην ΕΔΑ. Το 1963 στις εκλογές υποστήριξε την Ένωση Κέντρου.

Απεβίωσε σε ηλικία 62 ετών το 1966.40θήμερο μνημόσυνο στον ιερό ναό Ευαγγελιστρίας Νέων Λιοσίων για Διονύση Κ. Μενύχτα, Το Βήμα, 2-7-1966, σελ. 4. Ήταν παντρεμένος με τη Μαριάνθη Μενύχτα και απέκτησαν παιδιά.

 Παραπομπές 

Πηγές
 Δοκίμιο Ιστορίας του ΚΚΕ, Α΄ τόμος, 1919-1949, εκδόσεις Σύγχρονη Εποχή, Αθήνα 2012
 Ιστορία της Αντίστασης 1940-45, Εκδόσεις Αυλός, Αθήνα 1979
 Ακροναυπλία (θρύλος και πραγματικότητα), Γιάννης Μανούσακας, εκδόσεις ΔΩΡΙΚΟΣ, Αθήνα 1978
 Η 4η Αυγούστου, Σπύρος Λιναρδάτος, Πολιτικές και Λογοτεχνικές Εκδόσεις, Αθήνα 1967
 Στο στρατόπεδο του Αη Στράτη 1950-1962, Αντώνης Φλούντζης, εκδόσεις Κ. Καπόπουλος, Αθήνα 1976

Κατηγορία:Έλληνες κομμουνιστές
Κατηγορία:Βουλευτές εκλεγμένοι με το ΚΚΕ
Κατηγορία:Βουλευτές εκλεγμένοι με το Παλλαϊκό Μέτωπο
Κατηγορία:Βουλευτές Σερρών
Κατηγορία:Δήμαρχοι Σερρών
Κατηγορία:Μέλη του ΕΑΜ